Na temelju članka 29. i 116. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19 i 17/25);
pročelnik Jedinstvenog upravnog odjela Općine Gornji Bogićevci raspisuje
 OGLAS za prijam namještenika u Jedinstveni upravni odjel Općine Gornji Bogićevci
     -  Djelatnik/ca u održavanju poslovnih prostorija, ureda  i domaova – 1 (jedan) izvršitelja, m/ž, na određeno vrijeme od 6 (šest)  mjeseci na pola radnog vremena
1. Opći uvjeti za prijam u službu:
           - punoljetnost
           - hrvatsko državljanstvo
2. Posebni uvjeti za prijam u službu
           Osim općih uvjeta za prijam u službu kandidati za djelatnika/cu  moraju ispunjavati sljedeće posebne uvjete:
·  osnovna škola.
·  položen vozački  ispit - B kategorija

3. Kandidati moraju ispunjavati opće i obvezne posebne uvjete za prijam u službu iz članka 12. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18, 112/19 i 17/25; u daljnjem tekstu: Zakon).
4. Prijavi na oglas za prijam djelatnika/ce za održavanje poslovnih ureda i domova  potrebno je priložiti sljedeće:
           - životopis – vlastoručno potpisan,
           - dokaz o stručnoj spremi (preslik svjedodžbe),
           - dokaz o hrvatskom državljanstvu (preslik domovnice ili osobne iskaznice),
           - izvornik ili preslik potvrde o podacima evidentiranim u matičnoj evidenciji HZMO-a,
           - vlastoručno potpisanu izjavu da ne postoje zapreke iz članka 15 i 16. Zakona
5. Urednom prijavom smatra se prijava koja sadrži sve podatke i priloge tražene u ovome oglasu.
6. Kandidat koji nije podnio pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas. 
7. U službu ne može biti primljena osoba za čiji prijam postoje zapreke iz članaka 15. i 16. Zakona.
8. Kandidat koji ima pravo prednosti kod prijma u službu prema posebnom zakonu, dužan je u prijavi na oglas pozvati se na to pravo, te ostvaruje to pravo u odnosu na ostale kandidate samo pod jednakim uvjetima.
9.  Kandidati koji ispunjavaju formalne uvjete iz oglasa obvezni su pristupiti    prethodnoj provjeri znanja i sposobnosti. Prethodna provjera znanja i sposobnosti obavlja se putem pisanog testiranja iz općeg znanja i intervjua.
10. Ako kandidat ne pristupi prethodnoj provjeri znanja, smatra se da je povukao prijavu na oglas.
11. Prijave na oglas s potrebnom dokumentacijom podnose se u roku od 8 (osam) dana od objave oglasa na službenim stranicama Hrvatskog zavoda za zapošljavanje,  na adresu: Općina Gornji Bogićevci, Trg hrvatskih branitelja 1, 35429 Gornji Bogićevci, s naznakom: „Za prijavu na oglas – djelatnik/ca u održavanju poslovnih prostora i domova“.
12. Mjesto i vrijeme održavanja prethodne provjere znanja i sposobnosti kandidata objavit će se na istoj mrežnoj stranici Općine Gornji Bogićevci   i na oglasnoj plaći Općine Gornji Bogićevci, najmanje pet dana prije održavanja provjere.
13.O rezultatima oglasa kandidati će biti obaviješteni u zakonskom roku.
